एक-दूसरे को खिलाया केक, किस भी किया, यूजर्स बोले- खूब जंच रही है आपकी जोड़ी
Parineeti Chopra Raghav Chadha Engagement Ceremony Video - Follow Parineeti Raghav Engagement Latest News On Dainik Bhaskar. परिणीति-राघव ने 13 मई को दिल्ली के कपूरथला हाउस में सगाई की। इनकी सगाई सेरेमनी का इनसाइड वीडियो सोशल मीडिया पर सामने आया है। इस वीडियो में राघव-परिणीति इंगेजमेंट सेरेमनी में केक कट करते नजर आ रहे हैं।
परिणीति-राघव ने 13 मई को दिल्ली के कपूरथला हाउस में सगाई की। उनकी सगाई सेरेमनी का इनसाइड वीडियो सोशल मीडिया पर सामने आया है। इस वीडियो में राघव-परिणीति इंगेजमेंट फंक्शन में केक कट करते नजर आ रहे हैं। उन्होंने सेरेमनी के दौरान डांस भी किया।
केक कटिंग के बाद डांस भी किया
परिणीति-राघव एक-दूसरे का हाथ पकड़े हुए डांस कर रहे हैं। डांस के बाद राघव ने परिणीति को किस किया और एक-दूसरे को केक भी खिलाया। सगाई के लिए परिणीति ने पेस्टल क्रीम कलर का डिजाइनर सूट पहना था। उन्होंने अपने बाल खुले रखे थे और सिंपल मेकअप किया था। उन्होंने अपनी ड्रेस से मिलती कॉन्ट्रास्ट ज्वेलरी भी पहनी। वहीं राघव ऑफ वाइट कुर्ते-पैंट में दिखे।
वाइट-पेस्टल थीम पर हुआ था डेकोरेशन 
वीडियो में कपल की सगाई वेन्यू का डेकोरेशन भी नजर आ रहा है। वेन्यू का डेकोरेशन भी वाइट और पेस्टल क्रीम कलर की थीम पर किया गया है। सजावट के लिए इसी कलर के फूलों और फेरी-लाइट्स का इस्तेमाल किया गया है।
यूजर्स बोले- इनकी जोड़ी अच्छी लग रही है 
सोशल मीडिया पर इस वीडियो पर यूजर्स लगातार कमेंट कर रहे हैं। वीडियो पर कमेंट करते हुए एक यूजर ने लिखा- राघव-परिणीति साथ में बहुत अच्छे लग रहे हैं, इनकी जोड़ी हमेशा सलामत रहे।
वहीं, एक यूजर ने लिखा- राघव शर्मीले स्वभाव के हैं, परी चुलबुली हैं- इनकी जोड़ी अच्छी लग रही है।